Kedves Hallgató/volt Hallgató!

Ezúton tájékoztatom a 2021/2022. tanév 1. félévének záróvizsgaidőszakával kapcsolatos tudnivalókról.

**ZÁRÓVIZSGA-TÁJÉKOZTATÓ**

**2021/2022. TANÉV 1. (ŐSZI) FÉLÉV**

**A 2021/2022. tanév 1. félév Záróvizsga-időszakA:**

**2022. január 10 – 28.**

**Záróvizsgára jelentkezés és**

**a Szakdolgozat leadási határideje:**

**2022. november 30. (kedd) 16 óráig**

1. **ZÁRÓVIZSGÁRA JELENTKEZÉS**

A KRE Hallgatói Követelményrendszer Tanulmányi és Vizsgaszabályzat 78.§ (8) bekezdése alapján *„a záróvizsga letehető:*

1. ***hallgatói jogviszony keretében*** *a végbizonyítvány megszerzését követő záróvizsga-időszakban,*
2. ***a hallgatói jogviszony megszűnése után, két éven belül****, bármelyik záróvizsga-időszakban, az érvényes képzési követelmények szerint letehető.*

*(9) A végbizonyítvány kiállításától számított második év eltelte után a Tanulmányi Bizottság különbözeti vizsgák letételét, illetve egyes vizsgák megismétlését írhatja elő, amelyek sikeres teljesítése a záróvizsgára bocsátás feltétele.* ***A hallgatói jogviszony megszűnését követő ötödik év eltelte után záróvizsga nem tehető.”***

**Záróvizsgára a Neptun Tanulmányi Rendszerben kell jelentkezni, az Ügyintézés/Záróvizsgák menüpontban**.

**A záróvizsgára jelentkezés időszaka:**

**2021. november 15. (hétfő) 10 órától – 2021. november 30. (kedd) 23.59-ig tart.**

A záróvizsgajelentkezés során a hallgató záróvizsgaidőszakra jelentkezik, **a záróvizsga napjáról, időpontjáról és helyéről később küldünk tájékoztatást!**

**Amennyiben a 2021. november 30-ig nem jelentkezik záróvizsgára**, akkor ***utólagos jelentkezésre – térítési díj ellenében – 2021. december 3. (pénteken) 16 óráig van lehetőség***, az alábbiak szerint:

* **Csak írásbeli kérelem útján van lehetőség utólagos záróvizsga jelentkezésre, a kérelem a Kar honlapján a Hallgatóinknak/Kérelmek, nyomtatványok/** [TB egyéb ügyintézés iránti kérelem](https://szek.kre.hu/images/nyomtatvanyok/KRE_SZEK_TB_egyeb_ugyintezes.doc) kitöltésével, továbbá
* **a Tanulmányi Osztály által kiírt utólagos záróvizsgára jelentkezési díj – 3800 Ft – egyidejű megfizetésével és**
* **a szakdolgozat 2021. november 30-ig Neptunba történő teljes feltöltésével.**

Az utólagos záróvizsgára jelentkezés esetén a Neptunban Tanulmányi Osztály jelentkezteti a hallgatót a záróvizsgára!

**Záróvizsgára bocsátás feltétele az abszolutórium megszerzése**.

Az Egyetem annak a hallgatónak, aki a képzésére vonatkozó tantervben előírt minden tanulmányi- és vizsgakövetelményt és a szakmai gyakorlatot – a nyelvvizsga letétele, a szakdolgozat elkészítése kivételével – teljesítette, és az előírt krediteket megszerezte, végbizonyítványt (abszolutóriumot) állít ki.

**Nem bocsátható záróvizsgára a hallgató, ha**

* **nem vagy nem az előírt rendben teljesítette a képzésének rá vonatkozó tantervében előírt** – kötelező, kötelezően választható, szabadon választható – **tantárgyakat,** és nem szerezte meg a képzési és kimeneti követelményekben előírt **összkreditszámot**, ***továbbá***
* **az Egyetemmel szemben fennálló, aktív önköltség- vagy más díjtartozása vagy könyvtári tartozása van**.

**A záróvizsgára bocsátás feltételeit minden esetben a Tanulmányi Osztály vizsgálja, és annak fennállásáról, ill. a záróvizsgára bocsátás megtagadásáról tájékoztatja a hallgatót.**

1. **SZAKDOLGOZAT LEADÁSA**

**A szakdolgozat Neptunon történő leadási határideje:**

**2021. november 30. (kedd) 23 óra 59 perc.**

**A leadási határidő semmilyen kérelemmel nem módosítható!**

**A szakdolgozat egy, kötött vagy fűzött példányát kérjük a Tanulmányi Osztályon leadni legkésőbb 2021. december 3-án péntek 13 óráig!**

Ezt a példányt a záróvizsgát követően visszaadjuk a hallgatónak.

**Kérjük, hogy a Kar honlapján a Hallgatóinknak/Szakdolgozat menüpontban található szakdolgozat tartalmi és formai követelményeiről szóló tájékoztatót figyelmesen olvassa át!**

**A szakdolgozat leadásakor a Neptunban kötelező feltölteni:**

* **„Szakdolgozat” típusba** a szakdolgozatot kell felölteni (kizárólag **PDF fájltípus** tölthető fel, max. méret 5 MB).
* **„Szakdolgozat kivonat1”** típusba a szakdolgozatot kell **Word formátumban** feltölteni (kizárólag ***DOCX*** fájltípus tölthető fel, max. méret 5 MB).
* **„Plágium-nyilatkozat”** típusba a szakdolgozat **plágium- és nyilvánosságra hozatalára vonatkozó együttes nyilatkozatként, a leadott elektronikus kérelemből generált PDF-et kell feltölteni** (kizárólag PDF fájltípus tölthető fel, max. 500 KB)
* **„Konzultációs igazolás”** típusba a konzultációs teljesítésére vonatkozó hallgatói nyilatkozatként, a leadott elektronikus kérelemből generált PDF-et kell feltölteni (kizárólag PDF fájltípus tölthető fel, max. 500 KB).

**A hiányosan vagy hibásan feltöltött szakdolgozatot és a kapcsolódó mellékleteket a határidő lezárultáig tudja módosítani. Szeretnénk felhívni figyelmét, hogy határidő után javításra nincs lehetőség, továbbá e-mailben semmilyen dokumentumot nem fogadunk be!**

**Hiányos vagy hibás feltöltés esetén a szakdolgozat nem minősül beadottnak, mely a záróvizsgáról való törlést vonja maga után! Ennek módosítása Dékáni méltányosági kérelemmel sem lehetséges!**

1. **TOVÁBBI TUDNIVALÓK:**
2. Tájékoztatjuk a záróvizsgázó hallgatókat, hogy az oklevél átvételének időpontjától függetlenül **a hallgatói jogviszony a záróvizsga időszak utolsó napján, 2022. január 28-án megszűnik.**
3. **Oklevelet az kaphat, aki:**
4. a képzésén a záróvizsgát sikeresen teljesítette és
5. **az előírt nyelvi követelmény(ek) teljesítését** **igazolta.**
6. **Tájékoztatás az oklevélről és a nyelvvizsgáról:**
   1. Az oklevelet a nemzeti felsőoktatásról szóló 2011. évi CCIV. törvény előírása szerint magyar és angol nyelven állítja ki az Egyetem.
   2. **Az oklevelet a nyelvvizsgát igazoló okirat bemutatásától számított 30 napon belül kell kiállítani és kiadni.**
   3. **Ha a hallgató legkésőbb a záróvizsga-időszak alatt bemutatta a nyelvvizsga bizonyítványát, akkor az oklevelet a diplomaátadó ünnepségen átveheti.**
   4. Ha az oklevél kiállítására azért nincs lehetőség, mert a hallgató **nem tett eleget az előírt nyelvvizsga-kötelezettségének, akkor az Egyetem Igazolást állít ki, amely a záróvizsga sikeres teljesítését igazolja, végzettséget, szakképzettséget nem igazol.**
   5. **Az ünnepélyes diplomaátadó ünnepség 2022. február 28-án, hétfőn lesz.**

Budapest, 2021. november 8.

Sikeres készülést kívánunk!

Tanulmányi Osztály